Beskrivelse

Sykt sjelden filmstjerneVolvo til salgs!



Dette er en utrolig mulighet til å eie en legendarisk del av vaskeekte Hollywoodhistorie. Denne Volvoen har vært førstevalget til regissører som Steven Spielberg, Quentin Tarantino, Christopher Nolan, James Cameron, George Lucas og Michael Bay. Hyllet for sine klassiske linjer og underfundige sjarm, denne bilens tidløse utseende har gjort den til en elsket kameleon i filmverdenens øverste sjikt - en visuell tusenkunster som gjennom årenes løp har skapt gripende rammer i alt fra hardkokte actionfilmer til tårevåte kjærlighetsdramaer.



Dette er bilen som Richard Gere plukket opp Julia Roberts i, i Pretty Woman. Det var denne Volvoen som kjørte fra T-rexen i Jurassic Park. Husker du scenen fra Titanic der Rose og Jack debuterer seksuelt mens de gjemmer seg i lasterommet, og Kate Winslets hånd kommer til syne på den duggete bilruta? Jepp. Denne Volvoen.



"This Volvo is the best bodyguard you'll ever have" - Kevin Costner



"Fuck KITT, I'm taking the Volvo" - David Hasselhoff



"I'll be back. In that Volvo" - Arnold Schwarzenegger



"I'd take this Volvo V70 station wagon over an Aston Martin any day" - Sean Connery



"If I had to choose between scientology and this Volvo, I'd be legally obligated to go for scientology. Which is a shame, because this '97 Volvo V70 is fucking ace" - Tom Cruise



"This car will break your neck in a heartbeat and you'll love it" - Steven Segal



"Doc! We got to go back to 1997!" - Michael J. Fox



Hardt arbeid har riktignok etterlatt noen arr - bakre bremseskive har fått litt sjøsprøyt og må byttes pga rust. Den har også et par andre kosmetiske rustrynker som lett kan utbedres eller overses alt etter behov. Tennpluggene kunne sikkert også trengt en overhaling, etter noen tøffe rusinger under innspillingen av den siste Fast&TheFurious-filmen. Bittelitt jobb altså, men utover dét har denne bilen titalls tiår foran seg i rampelyset. Og bare så det er nevnt: Den er EU-godkjent frem til april 2019. Vi snakker APRIL 2019. No kidding.



Dette er altså en enestående sjanse. Det finnes svært mange Volvoer der ute, men denne er som du skjønner i en klasse for seg. Du trenger ikke engang tenke deg om. Du trenger ikke engang diskutere det med kona/mannen/samboeren/mora di. Vi snakker 100% no-brainer, denne bilen må du bare ha. Selges som den står til førstemann eller førstekvinne som byr 13000 (ink omregistrering)



PS: Bilen har aldri vært brukt av hverken Kevin Spacey eller Harvey Weinstein